༄༅། །བླ་མ་རིན་ཆེན་འབྱུང་ལྡན་གྱི་རྣལ་འབྱོར་འདོད་རྒུ་ལྷུན་གྲུབ་
ཅེས་བྱ་བ་བཞུགས་སོ། །
ན་མོ་གུ་རུ་རཏྣ་སམྦྷ་ཝཱ་ཡ། བླ་མ་རིན་འབྱུང་གི་རྣལ་འབྱོར་ཚིགས་བཅད་དུ་འདོན་

།དངོས་གྲུབ་
པར་མོས་ན། སངས་རྒྱས་ཆོས་ཚོགས་མས་སྐྱབས་སུ་འགྲོ་ཞིང་སེམས་བསྐྱེད་ལ།
ཡུལ་གསལ་གདབ་པ་ནི། ཆོས་ཉིད་མི་འགྱུར་བེེཌཱུའི་ས་གཞིའི་དབུས།
སྣ་ཚོགས་སྩོལ་བའི་རིན་ཆེན་ཁྲིར། །འཁོར་བའི་སྐྱོན་གྱིས་མ་གོས་འདབ་སྟོང་རྩེར།
ཤེས་རབ་ཐབས་ཀྱི་རང་བཞིན་ཉི་ཟླའི་སྟེང༌། །ཡོན་ཏན་ངོ་བོ་རིན་ཆེན་འབྱུང་ལྡན་དང་། །
དབྱེར་མེད་རྗེ་བཙུན་བླ་མ་དམ་པ་ནི། །གསེར་བཟང་འབར་བའི་མདོག་ཅན་བརྗིད་པའི་
སྐུ༑ ༑ཞལ་གཅིག་ཕྱག་གཉིས་གཡས་པ་མཆོག་སྦྱིན་གྱིས། །འགྲོ་བའི་རེ་འདོད་སྐོང་ཞིང་
གཡོན་པ་ནི། །མཉམ་གཞག་ཕྱག་རྒྱས་ཏིང་འཛིན་རྒྱས་པར་མཛད། །ཐབས་ཤེས་ཟུང་
འཇུག་ཞབས་གཉིས་སྐྱིལ་ཀྲུང་བཞུགས། །དངོས་གྲུབ་མཆོག་སྩོལ་མཚན་དཔེ་བཟང་པོ་
དང་། །གནས་སྐབས་དགོས་འདོད་སྩོལ་བའི་རིན་ཆེན་གྱི། །རྒྱན་བཟང་དར་ཟབ་ན་བཟའ་
ཟུང་གིས་མཛེས། །འོད་ཟེར་བྱེ་བའི་འཕྲོ་འདུས་བརྒྱན་པའི་སྐུ། །ཡན་ལག་དྲུག་ཅུའི་
དབྱངས་དང་ལྡན་པའི་གསུང་། །དཔག་ཡས་མཁྱེན་བརྩེ་ཟུང་དུ་འཇུག་པའི་ཐུགས། །
གསང་གསུམ་ཡོན་ཏན་ཀུན་རྫོགས་མགོན་པོ་དེའི། །མཐའ་སྐོར་ཀུན་ཏུ་བརྒྱུད་པའི་བླ་མ་
དང༌། །ཡི་དམ་ལྷ་ཚོགས་སངས་རྒྱས་བྱང་ཆུབ་སེམས། །ཁྱད་པར་ནམ་མཁའི་མཛོད་
།
137

གངས་ཅན་རིག་བཅུད་ལས།
དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
ལ་མངའ་བསྒྱུར་ནས། །འགྲོ་བའི་དབུལ་ཕོངས་སེལ་མཛད་སྙིང་རྗེ་ཅན། །དཔག་ཡས་
ནོར་ལྷའི་ཚོགས་ཀྱིས་བསྐོར་བར་བཅས། །གདུལ་བྱའི་དཔལ་འབྱོར་སྤེལ་བའི་དགོངས་
པས་བཞུགས། །
ཕྱག་མཆོད་སོགས་བྱ་བ་ནི། གང་གི་དྲིན་ལས་ལྷན་སྐྱེས་བདེ་བ་ཆེ། །སྐད་ཅིག་
ཉིད་ལ་འཆར་མཛད་བླ་མ་མཆོག །ནམ་ཡང་རྙེད་དཀའ་རིན་ཆེན་ལྟ་བུའི་སྐུ། །རྡོ་རྗེ་ཅན་
ཞབས་པདྨོར་ཕྱག་འཚལ་ལོ། །རྣམ་གྲོལ་ལམ་སྟོན་བརྒྱུད་པའི་བླ་མ་དང༌། །རྣམ་དག་
ཆོས་དབྱིངས་ཀུན་ཁྱབ་ཡི་དམ་ལྷ། །རྣམ་མང་འགྲོ་བའི་སྐྱབས་གནས་མཆོག་གསུམ་ལ། །
རྣམ་དག་དད་པའི་ཡིད་ཀྱིས་བདག་ཕྱག་འཚལ། །ཕྱི་ནང་གསང་བ་བླ་ན་མེད་པ་ཡི། །
མཆོད་སྤྲིན་རྒྱ་མཚོས་རྟག་ཏུ་མཆོད་པར་བགྱི། །སྒོ་གསུམ་བསགས་པའི་ཉེས་ཀུན་སོ་
སོར་བཤགས། །དུས་གསུམ་དགེ་བ་ཀུན་ལ་རྗེས་ཡི་རངས། །ཟབ་ཡངས་ཆོས་ཀྱི་འཁོར་
ལོ་བསྐོར་བར་བསྐུལ། །རྟག་ཏུ་མྱ་ངན་མི་འདར་བཞུགས་སུ་གསོལ། །བདག་དང་གཞན་
གྱིས་དགེ་བ་ཅི་བསགས་པ། །མཁའ་མཉམ་འགྲོ་བས་བྱང་ཆུབ་ཐོབ་ཕྱིར་བསྔོ། །
མཎྜལ་དབུལ་བ་ནི། ཞིང་ཁམས་རྣམ་དག་གསེར་གྱི་ས་གཞི་འདིར། །དབུས་ཀྱི་རི་
རྒྱལ་རིན་ཆེན་བཞི་ལས་གྲུབ། །གླིང་བཞི་གླིང་ཕྲན་རིན་ཆེན་རི་བོ་དང༌། །དཔག་བསམ་
ཤིང་དང་བ་མཆོག་མ་རྨོས་ལོ། །རྒྱལ་སྲིད་སྣ་བདུན་གཏེར་གྱི་བུམ་པ་ཆེ། །སྒེག་སོགས་
ལྷ་མོ་མཆོད་རྫས་དུ་མས་མཛེས། །ཉི་མ་ཟླ་བ་གདུགས་དང་རྒྱལ་མཚན་དང་། །བླ་རེ་བ་
དན་རྣར་སྙན་རོལ་མོའི་ཚོགས། །རིན་ཆེན་རྒྱན་དང་ཁང་བརྩེགས་གོས་བཟང་དང༌། །སྣ་
ཚོགས་འབྲུ་བཟང་བཟའ་བཏུང་སྦྱར་ལེགས་སོགས། །ལྷ་མིའི་ཡོ་བྱད་ཕུན་ཚོགས་ཀྱིས་
བཀང་སྟེ། །ནམ་མཁའི་དཀྱིལ་ཀུན་ཁྱབ་ཅིང་འཁོར་བའི་མཐའ། །རྣམ་པར་གནས་པ་དེ་
སྲིད་རྒྱུན་མི་འཆད། །གཞན་ཡང་བདག་གི་ལུས་དང་ལོངས་སྤྱོད་དང༌། །དུས་གསུམ་དགེ་
བའི་དངོས་པོ་ཅི་མཆིས་རྣམས། །ཡོན་གནས་དམ་པ་རྗེ་བཙུན་ཆོས་ཀྱི་རྗེ། །བརྒྱུད་པར་

།

138

བླ་མ་རིན་ཆེན་འབྱུང་ལྡན་གྱི་རྣལ་འབྱོར་འདོད་རྒུ་ལྷུན་གྲུབ།
བཅས་དང་ཡི་དམ་ལྷ་ཚོགས་དང༌། །རྒྱལ་བ་སྲས་དང་བཅས་ལ་དབུལ་བར་བགྱི། །
དམིགས་མེད་ཐུགས་རྗེའི་དབང་གིས་བཞེས་ནས་ཀྱང༌། །བདག་དང་འགྲོ་ལ་བྱིན་གྱིས་
བརླབ་ཏུ་གསོལ། །
།དྲན་པ་
གསོལ་བ་གདབ་པ་ནི། སངས་རྒྱས་ཀུན་གྱི་ཡོན་ཏན་གཅིག་བསྡུས་པ།
ཙམ་གྱིས་ཕོངས་པ་མཐའ་དག་ལས། །སྐྱོབ་མཛད་དབང་གི་རྒྱལ་པོ་འཁོར་བཅས་ཀྱིས། །
བདག་གཞན་སྙིགས་མའི་དུས་ཀྱི་འགྲོ་ཀུན་དང༌། །ཁྱད་པར་ཐོས་བསམ་སྒྲུབ་བརྩོན་གང་
ཟག་རྣམས། །གནས་སྐབས་བདེ་བའི་རྟེན་ལས་ལམ་བགྲོད་ཕྱིར། །ཚེ་དང་བསོད་ནམས་
དཔལ་འབྱོར་ལས་བཟང་རྣམས། །ཡར་ངོའི་ཟླ་ལྟར་རྒྱས་པར་མཛད་དུ་གསོལ། །ཞེས་
བརྗོད། བླ་མའི་མཆོག་སྦྱིན་མཐིལ་ལས་རཏྣའི་ཆར། །ཕབ་པས་བདག་གཞན་བསམ་པ་
རྫོགས་བྱས་ནས། །འཁོར་བཅས་འོད་ཞུ་རང་ཉིད་ལ་ཐིམ་པས། །སྔར་གྱི་གདན་སྟེང་
བདག་ཀྱང་རིན་འབྱུང་སྐུར། །གྱུར་པས་འདོད་རྒུའི་ཆར་ཕབ་མཁའ་མཉམ་གྱི། །སེམས་
ཅན་ཀུན་གྱི་རེ་བ་ཡོངས་བསྐངས་ཏེ། །འཕྲལ་དང་ཡུན་གྱི་བདེ་བ་མཆོག་ལ་སྦྱར། །ཀུན་
ཀྱང་ཆོས་ཉིད་སྒྱུ་མའི་རོལ་པའོ། །ཞེས་པའི་མཐར་གནས་ལུགས་བསྐྱང་ངོ་། །དགེ་བ་
འདི་ཡིས་མྱུར་དུ་བདག །བླ་མ་རིན་འབྱུང་འགྲུབ་གྱུར་ནས། །སོགས་དང་། ཐམས་
ཅད་ནམ་མཁའི་མཛོད་བཞིན་དུ། །སོགས་ཀྱིས་བསྔོ་བ་བྱའོ། །
ཞེས་པ་འདི་ནི་གཞུང་ལུ གས་དུ་མར་གཟིགས་པའི་སྤྱན་ཡངས་དགེ་སློང་དཀོན་
མཆོག་འོད་ཟེར་གྱི་བཞེད་སྐོང་དུ་ཝཱ་གིནྡྲས་བྲིས་པའི་དགེ་བས་སེམས་ཅན་ཐམས་ཅད་
ཆོས་དང་དཔལ་འབྱོར་གྱིས་ཕྱུག་པར་གྱུར་ཅིག། །།


139

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།